La Xarxa de Prevenció i Control de Tabaquisme de la Catalunya Central és un grup de professionals actius de diferents àmbits interessats en la prevenció i el control del tabaquisme a la Catalunya Central.
És un iniciativa dels professionals del territori que neix com un projecte compartit i obert.
Com altres xarxes territorials similars, té la voluntat de millorar la prevenció i control del tabaquisme al territori.
A l'inici, el grup impulsor de la Xarxa estava format per professionals implicats en tabaquisme d'institucions sanitàries presents a la Catalunya Central.
Actualment, la Xarxa és oberta a tots els professionals del territori que hi tinguin interès (universitat, món local, associacions, altres entitats, etc.).
La metodologia de treball establerta es basa en reunions generals de tots els membres de la Xarxa.
Aquestes es realitzen de forma descentralitzada al territori i s'estableix una periodicitat de 3-4 reunions a l'any, segons la necessitat.
D'altra banda, dins la Xarxa es creen subgrups de treball per desenvolupar i tractar temes concrets.
Els treballs desenvolupats per aquests grups, a posteriori, es presenten a les reunions generals de tota la Xarxa per compartir-los i, si escau, aprovar-los.
Aquests subgrups també treballen de forma descentralitzada i estableixen reunions periòdiques sempre que ho creuen convenient.
Les tasques de coordinació de la Xarxa són a càrrec de professionals de l'Agència de Salut Pública de Catalunya que treballen en aquest territori.
La Xarxa no disposa de recursos propis i compta amb recursos de les institucions implicades.
Actualment, les institucions implicades són: Agència de Salut Pública de Catalunya, Althaia, Consorci Hospitalari de Vic, Centre Sanitari del Solsonès, Consorci Sanitari de l'Anoia, Col·legi de Farmacèutics de Barcelona, EAP VIC, Institut Català de la Salut, Sistema Integrat de Salut d'Osona, Universitat de Vic Universitat Central de Catalunya (Manresa i Vic), Ajuntament de Manresa, Associació Fènix, EBA Centelles, aecc-Catalunya contra el Càncer.
Per aconseguir els seus objectius, la Xarxa estableix una planificació bianual dels eixos a treballar.
La Xarxa té, entre els seus objectius, el d'ajudar a detectar necessitats formatives dels professionals del territori que treballen en tabaquisme i contribuir a resoldre-les o facilitar-ne la resolució.
Per aquest motiu té previst organitzar, anualment, sessions formatives internes per als membres que formen part de la Xarxa, i fer-les coincidir, sempre que sigui possible, amb els dies de les reunions periòdiques.
Si ho creu convenient, farà difusió d'aquesta formació a altres professionals de les institucions implicades en la Xarxa.
D'altra banda, també farà difusió de totes aquelles activitats formatives que tingui coneixement que organitzen diferents entitats, per tal que arribin a tots els seus membres.
Sessions formatives realitzades 2016
Sessions formatives realitzades 2015
El tabaquisme és la primera causa de mort evitable.
És responsable directament o indirectament de moltes de les patologies més freqüents de la societat occidental.
Deixar de fumar és una de les coses més importants que pot fer una persona fumadora per millorar la salut.
Fer-ho, però, no sempre és fàcil, el tabac és una substància addictiva que crea en algunes persones un nivell de dependència molt alt i que fa que no els sigui fàcil deixar-lo.
Quan un fumador vol deixar de fumar i ho veu molt difícil perquè ha fracassat en els intents que ja ha fet pel seu compte, ha de buscar l'ajut d'un professional.
Alguns fumadors poden deixar-ho per si sols, altres necessiten suport per fer-ho i alguns requereixen una atenció específica de professionals especialitzats.
A continuació us presentem un catàleg on podeu trobar informació dels diferents recursos per deixar de fumar que teniu a la vostra disposició a la Catalunya Central.
La Xarxa de Prevenció i Control de Tabaquisme a la Catalunya Central té, entre els seus objectius, el de coordinar i planificar accions de prevenció al territori, intentant que siguin al més globals possibles, per tal d'optimitzar els recursos i aconseguir un impacte més gran.
S'ocupa de coordinar accions al voltant del Dia Mundial sense Fum, d'organitzar periòdicament jornades de prevenció i control del tabaquisme a la Catalunya Central i de compartir informacions i notícies sobre tabaquisme d'interès general.
2018: Aquestes són algunes de les activitats realitzades el 2018
2017: Aquestes són algunes de les activitats realitzades el 2017
2016: Aquestes són algunes de les activitats realitzades el 2016
2015: Aquestes són algunes de les activitats realitzades el 2015
2014: Aquestes són algunes de les activitats realitzades el 2014